แชร์ว่อน ห้ามใช้น้ำประปาหุงข้าว กปน.แจงข่าวปลอม ยืนยันความปลอดภัย
การประปานครหลวง ชี้แจงข่าวปลอมว่อนโซเชียลห้ามใช้น้ำประปาหุงข้าว ยันผ่านการตรวจสอบแล้ว ปลอดภัย ใช้บริโภค และหุงข้าวได้ วอนอย่าแชร์ข่าวเท็จเฟซบุ๊กเพจ การประปานครหลวง กปน. แจงกรณี โลกโซเชียล ส่งต่อข้อมูลห้ามนำน้ำประปามาหุงข้าวโดยระบุว่าหากคลอรีนในน้ำประปาเจอกับสารอินทรีย์ที่มีอยู่ในธรรมชาติ แล้วจะกลายเป็นสารไตรฮาโลมีเทน หรือสารก่อมะเร็งโดย นายปริญญา ยมะสมิต ผู้ว่าการการประปานครหลวง (กปน.) ชี้แจงว่า สารไตรฮาโลมีเทน จะก่อมะเร็งได้ต้องมีปริมาณเกินมาตรฐานที่กำหนด เช่น มาตรฐาน USEPA ของสหรัฐอเมริกา กำหนดไว้ที่ 80 ไมโครกรัมต่อลิตร แต่ในน้ำประปาเฉลี่ยมีประมาณ 40 ไมโครกรัมต่อลิตร ซึ่งไม่เกินค่ามาตรฐาน อยู่ในเกณฑ์ที่กำหนด และเมื่อนำน้ำประปามาหุงข้าว ค่าที่วัดได้ก็ยังคงน้อยกว่าค่ามาตรฐานมาก โดยเฉพาะตัวข้าวมีค่าไม่เกิน 2 ไมโครกรัมต่อลิตรเท่านั้น จากการตรวจสอบและยืนยันความปลอดภัยโดยสถาบันอาหาร ตั้งแต่ปี 2559ทั้งนี้ กปน. ขอยืนยันว่าน้ำประปาจากกระบวนการผลิต ตั้งแต่น้ำดิบ ระบบการผลิต ตลอดจนท่อส่งน้ำที่ส่งจ่ายให้แก่ประชาชนนั้นมีคุณภาพ สามารถอุปโภค บริโภคได้ด้วยความปลอดภัย และมีการตรวจสอบโดยหน่วยงานทั้งภายใน และภายนอก หน่วยงานภายนอก ผู้บริโภคจึงมั่นใจได้ว่า สามารถนำนํ้าประปามาหุงข้าวได้ ปลอดภัย ไม่เสี่ยงต่อการเกิดมะเร็งจากสารไตรฮาโลมีเทนอย่างแน่นอน.
การประปานครหลวง ชี้แจงข่าวปลอมว่อนโซเชียล ห้ามใช้น้ำประปาหุงข้าว ยันผ่านการตรวจสอบแล้ว ปลอดภัย ใช้บริโภค และหุงข้าวได้ วอนอย่าแชร์ข่าวเท็จ
น้ำประปา,หุงข้าว,กปน.,การประปานครหลวง,ข่าวเท็จ,Fake news,ข่าวทั่วไป